O‘tgan hafta davomida Rossiyaning Xabarovsk aeroportida O‘zbekiston fuqarolarining bagaj va qo‘l yuklaridan 124 kg noqonuniy ravishda olib kirilgan mahsulotlar topildi. O‘zbekistonliklar ko‘p hollarda mayiz, yong‘oq, olma, shaftoli va quruq mevalarni olib kirishga urinishmoqda. 2017 yilning boshidan beri “Toshkent – Xabarovsk” reysida olib kirishga taqiqlangan 220 kilogramm mahsulotlar aniqlandi, - deb xabar berishdi Rossiya qishloq xo‘jalik mahsulotlari nazoratining Xabarovsk o‘lkasi bo‘yicha Boshqarmasida. Mahsulotlar nazorat-o‘tkazish nuqtasida yo‘q qilinadi.